Plamen Orešarski

Plamen Basilii f. Orešarski (Bulgarice Пламен Василев Орешарски, natus die 21 Februarii 1960 Pautaliae in Pautalia provincia) est rerum politicarum peritus Bulgariae.

 Iuventus et munus 
Orešarski annis 1981 - 1985 Serdicae in Universitate Oeconomiae Nationalis et Orbis Terrarum Serdica studebat et ibidem anno 1992 doctor oeconomiae promotus est. Annis 2003 - 2005 eadem in universitate professor erat.

 Cursus honorum 
In consilio ministrorum Ioannis Kostov annis 1997 - 2001 viceadminister aerarii publici, tum sub praeside ministrorum Sergio Stanišev annis 2005 - 2009 administer ipse erat. Ab anno 2009 legatus ad parlamentum Bulgariae est. Die 29 Maii 2013 praeses ministrorum Bulgariae nominatus est.

 Nexus externi 
 Curriculum vitae in pagina Consilii Ministrorum Bulgariae (lingua Anglica compositum)

Categoria:Oeconomi Bulgariae
Categoria:Alumni Universitatis Oeconomiae Nationalis et Mundanae Serdicensis
Categoria:Professores Universitatis Oeconomiae Nationalis et Mundanae Serdicensis
Categoria:Primi ministri Bulgariae